Bragernes kirke Foto: Trond Strandsberg 
**Drammen og Lier prosti** er et tjenestedistrikt i Tunsberg bispedømme i Den norske kirke. Prosten har sete i Drammen hvor Bragernes kirke er prostikirke. Ti av sognene i nåværende Drammen og Lier prosti ligger i Drammen kommune og fire i Lier kommune.

Historikk
---------

Det historiske Bragernes prosti hadde røtter tilbake til middelalderen, og omfattet et stort geografisk område beliggende i Buskerud, Akershus og Oslo. Prostiet ble senere delt, siste gang ved kgl.res 04.05.1819, og det gjenværende prostiet ble gitt navnet *Drammen prosti*. Det omfattet ved opprettelsen følgende prestegjeld:

* Bragernes med Strømsø
* Hurum
* Lier
* Røyken
* Asker
* Bærum

Eiker, Modum og Sigdal prestegjeld lå under Kongsberg prosti inntil 1868, deretter ble de lagt under Drammen prosti. Lier, Røyken og Hurum prestegjeld lå under Drammen prosti inntil 1868, under Asker prosti frem til 1941, under Drammen prosti igjen til 1999, og deretter under Lier prosti fra 1999.

Aker, Asker og Bærum prestegjeld ble lagt til Asker prosti fra 1868. Drammen prosti lå under Oslo bispedømme til 1948 da det ble overført til det nyopprettede Tunsberg bispedømme. I 1970 ble Eiker prosti opprettet, og prestegjeldene Nedre Eiker, Eiker, Modum, Sigdal og Krødsherad ble overført til det nye prostiet. I 1999 ble Lier prosti opprettet, og prestegjeldene Lier, Røyken, og Hurum ble overført til det nye prostiet.

Fra 2004 ble prestegjeldet som administrativ enhet faset ut, og fra 2012 gikk det også ut av lovverket. Kirken ble nå organisert med soknene som grunnenheter, og prestene ble ansatt i et prosti. I 2010 bestod prostiet av følgende prestesokn; Bragernes, Skoger, Konnerud, Strømsgodset, Strømsø, Fjell, Tangen, Åssiden, Sykehuset Buskerud og psykiatrisk avdeling BSS.

Ved kommunereformen 1.1.2020 ble Svelvik og Nedre Eiker kommuner slått sammen med Drammen, og kirkesognene ble overført til Drammen prosti. Ved samme anledning ble kirkesognene i Lier kommune overført til Drammen prosti, og Lier prosti ble nedlagt. I 2022 vedtok Tunsberg bispedømmeråd å endre navn på prostiet til Drammen og Lier prosti.

Sogn i Drammen og Lier prosti
-----------------------------

* Bragernes
* Austad-Fjell
* Frogner
* Konnerud
* Mjøndalen
* Nedre Eiker
* Sjåstad
* Skoger
* Strømsgodset
* Tangen-Strømsø
* Svelvik
* Sylling
* Tranby og Lierskogen
* Åssiden

Se også
-------

* Liste over kirker, kapell og gravlunder i Drammen

Referanser
----------

1. ↑  Bragernes kirke fra Kirkesøk
2. ↑  «Menighetene i Den norske kirke i Drammen». *Drammen kirkelige fellesråd*. Besøkt 22. mars 2024.
3. ↑  Drammen prosti Arkivert 3. oktober 2016 hos Wayback Machine. fra Arkivverket : Statsarkivet i Oslo/arkivportalen
4. ↑  Den norske kirke i Drammen
5. ↑  «Offentlig Møteprotokoll Tunsberg bispedømmeråd 2020 - 2023 Sak 51/22 Endring av navn på Drammen prosti» (PDF). Den norske kirke. Besøkt 24. januar 2024. «Tunsberg bispedømmeråd vedtar at Drammen prosti endrer navn til Drammen og Lier prosti med virkning fra 1. januar 2023»

Eksterne lenker
---------------

* Prostiets nettisde

| * v
* d
* r
Prostier i Tunsberg bispedømme |
| --- |
| Drammen og Lier **·** Eiker **·**
Hallingdal **·** Kongsberg **·** Larvik **·** Nord-Jarlsberg **·** Ringerike **·** Sandefjord **·** Tønsberg domprosti |

| * v
* d
* r
Kirker i Drammen og Lier prosti |
| --- |
| Berger **·** Bragernes **·** Fjell **·** Frogner **·** Gullaug **·** Konnerud gamle **·** Konnerud nye **·** Lierskogen **·** Mjøndalen **·** Nedre Eiker **·** Nesbygda **·** Sjåstad **·** Skoger gamle **·** Skoger nye **·** Strømsgodset **·** Strømsø **·** Svelvik **·** Sylling **·** Tangen **·** Tranby **·** Åssiden |
| Liste over kirker, kapell og gravlunder i Drammen |


|  |  |
| --- | --- |
| Oppslagsverk/autoritetsdata | Lokalhistoriewiki
 |